Nr. ................ / ...................

Referitor dosar nr. 15318/28.08.2023

**DECIZIA ETAPEI DE INCADRARE**

**Nr. SB XXX din XX.XX.2024**

Ca urmare a solicitării de emitere a acordului de mediu adresate de **SC EUROFOR 2011 SRL** din județul **Sibiu**, oraș **Săliște,** Calea **Amnașului**, nr. **6**, înregistrată la **Agenţia pentru Protecţia Mediului Sibiu** cu nr. 15318/28.08.2023 și a completărilor ulterioare, în baza Legii nr. 292 din 2018 privind evaluarea impactului anumitor proiecte publice şi private asupra mediului şi a Ordonanţei de urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări şi completări prin Legea nr. 49/2011, cu modificările şi completările ulterioare,

**Agenţia pentru Protecţia Mediului Sibiu decide**, ca urmare a consultărilor desfăşurate în cadrul şedinţelor Comisiei de Analiză Tehnică din data de 17.01.2024, că proiectul **“Exploatare agregate minerale cu refacerea mediului în perimetrul Izabel 2”**, propus a fi amplasat în județul **Sibiu**, comuna **Cristian**, satul **Cristian**, CF nr. 101728 (CF 116109), CF nr. 101672 (CF 116110), **nu se supune evaluării impactului asupra mediului.**

Justificarea prezentei decizii:

**I. Motivele pe baza cărora s-a stabilit necesitatea neefectuării evaluării impactului asupra mediului sunt următoarele:**

a) proiectul se încadrează în prevederile Legii nr. 292 din 2018 privind evaluarea impactului anumitor proiecte publice şi private asupra mediului, anexa nr. 2 – pct. 2, lit. a;

b) punctele de vedere exprimate în scris de membrii reprezentanți în cadrul Comisiei de Analiză Tehnică, cu privire la prezentul proiect;

c) justificarea în raport cu criteriile de selecție pentru stabilirea necesității efectuării evaluării impactului asupra mediului, din anexa nr. 3 a Legii 292/2018:

**1. Caracteristicile proiectului:**

**a) dimensiunea și concepția întregului proiect**

Terenul în suprafață de 9181 mp, pe care se propune exploatarea de agregate minerale cu refacerea mediului în perimetrul IZABEL 2, este situat în intravilanul localității Cristian, județul Sibiu, pe terenurile identificate prin extrasele CF nr. 116109 provenit din sistarea CF 101728 și CF 116110 provenit din sistarea CF 101672, proprietar SC Eurofor 2011 SRL. Conform Certificatului de Urbanism nr. 222 din 27.06.2023 emis de Primaria Comunei Cristian, terenul propus pentru realizarea investiției are folosința actuală – fâneață.

Accesul la amplasament se va realiza din DN1 și din DE 952.

Profilul zonei în care se află terenul este cel al exploatărilor de agregate minerale (nisipuri și pietrisuri) din terasa râului Cibin. Distanța de la teren la Râul Cibin (situat spre latura sudică a amplasamentului) este de aproximativ 95 m.

Rețele de utilități existente pe teren: terenul este traversat în partea de Nord de o rețea LEA 22 kV și de o rețea de 110 kV; pe teren nu se află niciun stalp LEA.

Descrierea caracteristicilor fizice ale întregului proiect:

Suprafață teren = 9181 mp.

Suprafață perimetru de exploatare = 7950 mp.

Cotă talpă exploatație proiectată este: 445,80mdMN.

Adâncimea exploatării fiind până la 5m.

Cota nivel hidrostatic : 443,80 mdMN.

Exploatarea agregatelor minerale în perimetru va fi exploatare la suprafată, adâncimea cuvetei va ajunge până la 5m.

Calcul volume decopertă și agregate :

* decopertă 0,2m x 7950mp = 1590mc
* agregate minerale 4,8m x 7950mp = 38160mc

In interiorul terenului studiat se va delimita perimetrul de exploatare după cum urmează:

-la Nord - retragere față de limita de proprietate către DN1 – 11,50m

 - retragere față de ax DN1 -17,6m

-la Sud – retragere față de DE 952 – 3m

-la Est – retragere față de limita de proprietate – 2m

-la Vest – retragere față de limita de proprietate – 2m;

Urmare a retragerilor de mai sus a rezultat un perimetru de exploatare cu suprafata de 7950 mp si dimensiunile maxime de 178m x 47,8m.

Coordonatele perimetrului în sistem de proiectie Stereo 70 - sistem de referintă Marea Neagra - sunt următoarele:

|  |  |  |
| --- | --- | --- |
| Punct | Nord(X) | Est(Y) |
| 1 | 476577.583 | 422488.391 |
| 2 | 476570.514 | 422444.742 |
| 3 | 476566.683 | 422445.330 |
| 4 | 476394.244 | 422471.773 |
| 5 | 476390.201 | 422472.139 |
| 6 | 476409.690 | 422515.881 |
| Suprafata totala = 0,007 km2 |

La finalul exploatării, cuveta realizată se va umple cu pământ vegetal la cota initială a terenului natural.

Etapizarea lucrărilor

Lucrări de deschidere: trasare perimetru, defrisare arbusti si vegetatie.

Accesul la amplasament se va realiza din drumul național DN 1 si DE 952.

Lucrări de pregătire: defrișare vegetatie lemnoasă sporadică.

Lucrările se vor executa etapizat în 4 trimestre; în fiecare trimestru se va realiza decopertare strat vegetal, haldare pământ vegetal, exploatare agregate minerale, refacerea mediului; realizare drumuri de acces în interiorul perimetrului; sensul lucrărilor de pregatire si a celor de excavatie va fi de la SV-NE, extractia pietrisului se va executa în fâsii paralele de cate 5-10 m lătime.

Lucrări post extractive de amenajare:

-Etapa 1 – realizare stabilitate geotehnică a terenului pentru aducerea zonei la parametrii ecologici si productivi;

-Etapa 2 – refacere învelis vegetal a zonelor afectate si refacerea păturii de sol.

Dotarea cu utilaje:

-buldozere;

-excavator;

-autobasculante;

-încărcătoare frontale cu cupă.

Măsuri de protectie si sigurantă LEA 110kV si 20 kV în exploatare conform ORD. ANRE 239/2019

Având în vedere că terenul este traversat de două linii de înaltă tensiune LEA 110kV si 20 kV, se propun următoarele măsuri de protectie si sigurantă în exploatare :

* + distantele pe verticală rezultate în urma modificării configuratiei terenului în timpul si la finalul lucrărilor nu vor fi mai mici de 6m în cazul LEA 20kV si LEA 110kV;
	+ exploatarea sau depozitarea materialelor se va realiza astfel încat pe durata executiei lucrărilor si la incheierea lor să se asigure accesul personalului de exploatare/mentenanta în aceleasi conditii ca cele initiale (înaintea începerii exploatării);
	+ la încheierea lucrărilor de exploatare se iau toate măsurile stabilite de legislatia în vigoare privind refacerea terenurilor afectate, inclusiv asigurarea accesului în aceleasi conditii ca cele initiale (înaintea începerii exploatării).

Nu se vor depozita carburanți pe amplasament. Reparațiile utilajelor se vor face numai în ateliere auto autorizate.

Apa potabilă se va asigura din surse exterioare (apă îmbuteliată) și se va folosi o toaletă ecologică.

Proiectul propus nu necesită racordare la rețelele utilitare existente în zonă.

Accesul la amplasament se face pe drumul de exploatare adiacent terenului.

Pentru realizarea proiectului se va utiliza metoda de extracție a agregatelor minerale, care se va efectua în fâşii paralele, de câte 15 – 20 m lăţime, pornindu-se de la limita perimetrului de NE, pe direcţia de exploatare NE – SV, în fâşii orientate NV – SE, perpendicular pe cursul râului Cibin. Extracţia se va realiza, cu ajutorul excavatorului, cu o singură treaptă de exploatare.

*Lucrările necesare organizării de șantier* se vor realiza numai în perimetrul amplasamentului administrat de beneficiar. În vederea începerii exploatării de agregate minerale, sunt necesare lucrări de pregătire a zonei care constau în pregătirea, în vederea exploatării prin decopertarea perimetrului și depunerea stratului vegetal pe laturile perimetrului. Organizarea de șantier se va realiza pe amplasamentul beneficiarului.

Descrierea lucrărilor de refacere a amplasamentului în zona afectată de execuția lucrărilor: transportarea/comercializarea tuturor agregatelor minerale de pe amplasament, evacuarea conform legislației în vigoare a deșeurilor generate în etapa de construire a exploatației agregatelor minerale, readucerea terenului la starea initială si transportul echipamentelor și a utilajelor la bazele de producție aparținătoare.

*Lucrările de refacere a amplasamentului* vor consta în rambleierea excavațiilor rezultate în urma lucrărilor de exploatare a nisipiului și pietrișului, refacerea terenului la cotele inițiale prin nivelare și tasarea materialului de umplutură.

**b) cumularea cu alte proiecte** – nu este cazul;

**c) utilizarea resurselor naturale, în special a solului, a terenurilor, a apei și a biodiversității** – agregate minerale;

**d) cantitatea și tipurile de deşeuri generate/gestionate** – decoperta de sol vegetal (cantitatea estimată – 1590 mc) va fi depozitată pe laturile perimetrului, iar apoi va fi folosit la acoperirea terenului la finalizarea proiectului; deșeurile menajere ce vor fi generate pe amplasament, vor fi predate în baza contractelor încheiate cu societăţi autorizate;

Pe amplasament nu vor exista instalații de gestionare a deșeurilor din industria extractivă conform H.G. nr. 856/2008 privind gestionarea deșeurilor din industriile extractive.

**e) poluarea și alte efecte negative** – emisiile în atmosferă de la utilaje şi mijloacele de transport, precum și disconfortul fonic creat de lucrări, sunt temporare - în perioada de execuţie a lucrării, fără impact semnificativ;

**f) riscurile de accidente majore și/sau dezastre relevante pentru proiect, inclusiv cele cauzate de schimbările climatice:**

- riscul de accident: nu este cazul, se vor respecta normele de protecţia muncii; Se va avea în vedere preîntâmpinarea situațiilor de risc, precum accidente, alunecări de maluri, etc;

**g) riscurile pentru sănătatea umană:** nu este cazul.

**2. Amplasarea proiectelor:**

**a) utilizarea actuală și aprobată a terenurilor:** terenul aferent proiectului este situat în intravilanul localității Cristian, județul Sibiu, pe terenurile identificate prin extrasele CF nr. 116109 provenit din sistarea CF 101728 și CF 116110 provenit din sistarea CF 101672, cu folosința actuală – fâneață, în suprafață de 9181 mp, conform certificatului de urbanism eliberat de Primăria Comunei Cristian;

**b) bogăția, disponibilitatea, calitatea și capacitatea de** **regenerare relative ale resurselor naturale, inclusiv solul, terenurile, apă și biodiversitatea, din zonă și din subteranul acesteia:** nu este cazul;

**c) capacitatea de absorbţie a mediului natural, acordându-se o atenţie specială următoarelor zone:**

1. **zone umede, zone riverane, guri ale râurilor:** distanța față de râul Cibin est de 95 m;
2. **zone costiere și mediul marin:** nu este cazul;
3. **zonele montane şi forestiere:** nu este cazul;
4. **arii naturale protejate de interes național, comunitar, internațional:** nu este cazul;
5. **zone clasificate sau protejate conform legislaţiei în vigoare:** situri Natura 2000 desemnate în conformitate cu legislaţia privind regimul ariilor naturale protejate, conservarea habitatelor naturale, a florei şi faunei sălbatice; zonele prevăzute de legislaţia privind aprobarea Planului de amenajare a teritoriului naţional - Secţiunea a III-a - zone protejate, zonele de protecţie instituite conform prevederilor legislaţiei din domeniul apelor, precum şi a celei privind caracterul şi mărimea zonelor de protecţie sanitară şi hidrogeologică: nu este cazul;
6. **zonele în care au existat deja cazuri de nerespectare a standardelor de calitate a mediului:** nu este cazul;
7. **zonele cu o densitate mare a populaţiei:** nu este cazul;
8. **peisaje şi situri importante din punct de vedere istoric, cultural sau arheologic:** nu este cazul.

**3. Tipurile și caracteristicile impactului potenţial:**

**a) importanța și extinderea spațială a impactului:** local, redus în perioada de execuţie;

**b) natura impactului:** se vor lua măsuri de reducere şi limitare a impactului asupra mediului; impact potenţial nesemnificativ, având în vedere caracteristicile şi localizarea proiectului, măsurile prevăzute prin proiect;

**c) natura transfrontalieră a impactului:** nu este cazul;

**d) intensitatea și complexitatea impactului:** se vor lua măsuri de reducere şi limitare a impactului asupra mediului;

**e) probabilitatea impactului:** redus pe perioada de execuţie a lucrărilor, reversibil după finalizarea acestora;

**f) debutul, durata, frecvența și reversibilitatea preconizate ale impactului:** impact redus temporar;

**g) cumularea impactului cu impactul altor proiecte existente și/sau aprobate:** nu este cazul;

**h) posibilitatea de reducere efectivă a impactului:** nu este cazul.

**II. Motivele pe baza cărora s-a stabilit necesitatea neefectuării evaluării adecvate sunt următoarele**:

* proiectul propus nu intră sub incidenţa art. 28 din O.U.G. nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări şi completări prin Legea nr. 49/2011, cu modificările şi completările ulterioare.

**III. Motivele pe baza cărora s-a stabilit necesitatea neefectuării evaluării impactului asupra corpurilor de apă**:

* + investiția se înscrie în prevederile art. 48 și 54 din Legea Apelor nr. 107/1996, cu modificările și completările ulterioare;
	+ Decizie cu privire la elaborarea SEICA nr. 17121/13.11.2023, înregistrată la A.P.M. Sibiu cu nr. 20182/13.11.2023, conform căreia pentru *proiectul propus nu este necesară elaborarea SEICA*;
	+ avizul de gospodărire a apelor nr. XX din Xx.xx.2022 emis de către Sistemul de Gospodărire a Apelor Mureș, Administrația Bazinală de Apă Mureș, Administrația Națională Apele Române.

**Condiţiile de realizare a proiectului:**

* respectarea legislaţiei în vigoare în domeniul protecţiei mediului;
* investiţia se va realiza cu respectarea memoriului de prezentare;
* respectarea tuturor avizelor/punctelor de vedere, emise de celelalte autorități;
* materialele necesare pe parcursul execuţiei lucrărilor vor fi depozitate numai în locuri special amenajate, astfel încât să se asigure protecţia factorilor de mediu;
* la executarea lucrărilor, se vor respecta normele legale în vigoare: sanitare, de prevenire şi stingere a incendiilor şi de protecţia muncii;
* nu se vor evacua nici un fel de deşeuri în alte locuri, decât în spaţiile special amenajate;
* se vor lua măsuri pentru evitarea poluării accidentale a factorilor de mediu pe toată durata execuţiei lucrărilor şi implementării proiectului;
* managementul deşeurilor generate de lucrări va fi în conformitate cu legislaţia specifică de mediu şi va fi în responsabilitatea titularului de proiect cât şi a operatorului care realizează lucrările, se vor avea în vedere următoarele considerente:
* deşeurile generate vor fi colectate selectiv, în vederea predării către societăţi autorizate pe bază de contract;
* deşeurile municipale amestecate generate în perioada lucrărilor de construcţii vor fi stocate temporar în pubele şi eliminate prin depozitare la un depozit conform; deşeurile industriale reciclabile rezultate în perioada lucrărilor de construcţii (metalice feroase şi neferoase, hârtie şi carton, materiale plastice, textile, etc.) vor fi colectate selectiv, stocate temporar pe tipuri, în funcţie de sortimente, în recipiente speciale, în vederea valorificării prin societăţi autorizate specializate;
* titularul proiectului are obligația de a ține evidența deșeurilor generate și valorificate/eliminate în conformitate cu H.G. nr. 856/2002, privind evidenţa gestiunii deşeurilor şi pentru aprobarea listei cuprinzând deşeurile inclusiv deşeurile periculoase, cu modificările ulterioare;
* în conformitate cu prevederile art. 17, alin. (4), din O.U.G. nr. 92/2021 privind regimul deşeurilor, titularul autorizației de construire/desființare emise de către autoritatea administrației publice locale, centrale sau de către instituțiile abilitate să autorizeze lucrările de construcții cu caracter special are obligația de a avea un plan de gestionare a deșeurilor din activități de construire și/sau desființare, după caz, prin care se instituie sisteme de sortare pentru deșeurile provenite din activități de construcție și desființare, cel puțin pentru lemn, materiale minerale - beton, cărămidă, gresie și ceramică, piatră, metal, sticlă, plastic și ghips pentru reciclarea/reutilizarea lor pe amplasament, în măsura în care este fezabil din punct de vedere economic, nu afectează mediul înconjurător și siguranța în construcții, precum și de a lua măsuri de promovare a demolărilor selective pentru a permite eliminarea și manipularea în condiții de siguranță a substanțelor periculoase pentru a facilita reutilizarea și reciclarea de înaltă calitate prin eliminarea materialelor nevalorificabile;
* în conformitate cu prevederile art. 17, alin. (7), din O.U.G. nr. 92/2021 privind regimul deşeurilor, titularii pe numele cărora au fost emise autorizații de construire și/sau desființare potrivit prevederilor Legii nr. 50/1991 privind autorizarea executării lucrărilor de construcții, republicată, cu modificările și completările ulterioare, au obligația să gestioneze deșeurile din construcții și desființări, astfel încât să atingă un nivel de pregătire pentru reutilizare, reciclare și alte operațiuni de valorificare materială, inclusiv operațiuni de rambleiere care utilizează deșeuri pentru a înlocui alte materiale, de minimum 70% din masa deșeurilor nepericuloase provenite din activități de construcție și desființări, cu excepția materialelor geologice naturale definite la categoria 17 05 04 din anexa la Decizia Comisiei din 18 decembrie 2014 de modificare a Deciziei 2000/532/CE de stabilire a unei liste de deșeuri în temeiul Directivei 2008/98/CE a Parlamentului European și a Consiliului;
* în conformitate cu prevederile art. 49, alin. (9), din O.U.G. nr. 92/2021 privind regimul deşeurilor, titularii pe numele cărora au fost emise autorizații de construire și/sau desființări trebuie să raporteze anual A.P.M., până la 30 aprilie a anului următor celui pentru care se raportează, conformarea cu art. 17 alin. (7);
* organizarea de şantier pentru lucrările prevăzute prin proiect va respecta obligatoriu măsurile specifice pentru reducerea şi/sau eliminarea efectelor generate de acestea asupra sănătăţii umane şi mediului înconjurător; se vor avea în vedere următoarele:
* împrejmuirea corespunzătoare a zonelor de lucru, montarea de avertizoare, etc.;
* organizarea de şantier se va realiza în interiorul amplasamentului astfel încât impactul generat de aceasta asupra factorilor de mediu locali pe timpul derulării lucrărilor prevăzute prin proiect să fie cât mai redus;
* organizarea de şantier va fi corespunzătoare din punct de vedere al facilităţilor; întreţinerea/repararea utilajelor, instalaţiilor şi mijloacelor de transport etc. se va realiza numai de către societăţi specializate autorizate;
* întreţinerea corespunzătoare a utilajelor/mijloacelor de transport utilizate în lucrările de construcţii în vederea evitării scurgerilor de combustibili şi uleiuri uzate pe sol/apă şi de alte substanţe toxice şi periculoase;
* se interzice stocarea temporară şi depozitarea carburanţilor şi substanţelor periculoase în zona aferentă amplasamentului;
* se interzice spălarea utilajelor/vehiculelor în zona aferentă amplasamentului;
* se vor evita scurgerile de combustibili şi uleiuri uzate pe sol (folosite de maşinile, utilajele şi echipamentele/instalaţiile de pe amplasament) şi de alte substanţe toxice şi periculoase, după caz;
* depozitarea provizorie a pământului excavat se va face pe suprafeţe cât mai reduse. Pământul în exces nu va fi păstrat pe amplasament;
* întregul șantier va fi protejat de plase de protecție în vederea limitării pulberilor rezultate astfel încât să se asigure respectarea prevederilor Legii nr. 104/2011 privind calitatea aerului înconjurător, cu completările și modificările ulterioare şi STAS 12574/87, privind condiţiile de calitate ale aerului din zonele protejate;
* realizarea lucrărilor pe baza unui grafic de lucrări care să afecteze cel mai puţin riveranii din zonă;
* adaptarea programului de lucru în vederea respectării orelor de odihnă ale riveranilor;
* constructorul va deţine Fişe cu date de securitate pentru substanţele chimice periculoase folosite şi va respecta condiţiile impuse de acestea;
* aprovizionarea cu agregate necesare realizării investiției se va face numai din surse autorizate;
* în cazul unor poluări accidentale (eventuale scurgeri de carburanţi, lubrifianţi), în vederea limitării şi înlăturării pagubelor, se vor lua măsuri imediate prin utilizarea de materiale absorbante, strângere în saci, transportul şi depozitarea temporară în organizarea de şantier, după care se vor preda unităților specializate pentru eliminare;
* se vor lua toate măsurile tehnice în ce priveşte utilajele de construcţii şi mijloacele de transport astfel încât disconfortul produs în timpul funcționării să fie minim;
* lucrările se vor executa cu acordul administratorului drumului;
* respectarea condiţiilor de realizare a proiectului în conformitate cu avizul de gospodărire a apelor nr. xx din xx.xx.2022 emis de Administrația Bazinală de Apă Olt, Administrația Națională Apele Române:

**Conform prevederilor Ordinului nr. 1798/2007 pentru aprobarea Procedurii de emitere a autorizației de mediu, cu modificările şi completările ulterioare, *pentru activitatea înscrisă la cod CAEN 0812 – extracţia pietrişului şi nisipului; extracţia argilei şi caolinului – este necesară solicitarea şi obţinerea autorizaţiei de mediu.***

**Prezenta decizie este valabilă pe toată perioada de realizare a proiectului, iar în situaţia în care intervin elemente noi, necunoscute la data emiterii prezentei decizii, sau se modifică condiţiile care au stat la baza emiterii acesteia, titularul proiectului are obligaţia de a notifica Agenţia pentru Protecţia Mediului Sibiu,** **emitentul actului de reglementare.**

Conform art. 43, alin. (3) şi (4) din Legea nr. 292/2018 privind evaluarea impactului anumitor proiecte publice şi private asupra mediului, la finalizarea lucrărilor, veţi notifica Agenţia pentru Protecţia Mediului Sibiu în vederea efectuării unui control de specialitate pentru verificarea respectării prevederilor prezentei decizii. Procesul verbal întocmit în urma controlului se va anexa şi va face parte din procesul verbal de recepţie la terminarea lucrărilor.

Orice persoană care face parte din publicul interesat şi care se consideră vătămată într-un drept al său ori într-un interes legitim se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile ori omisiunile autorităţii publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ nr. 554/2004, cu modificările şi completările ulterioare.

Se poate adresa instanţei de contencios administrativ competente şi orice organizaţie neguvernamentală care îndeplineşte condiţiile prevăzute la art. 2 din Legea nr. 292/2018. privind evaluarea impactului anumitor proiecte publice şi private asupra mediului, considerându-se că acestea sunt vătămate într-un drept al lor sau într-un interes legitim.

Actele sau omisiunile autorităţii publice competente care fac obiectul participării publicului se atacă în instanţă odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

Înainte de a se adresa instanţei de contencios administrativ competente, persoanele prevăzute la art. 21 din Legea nr. 292/2018 privind evaluarea impactului anumitor proiecte publice şi private asupra mediului au obligaţia să solicite autorităţii publice emitente a deciziei prevăzute la art. 21 alin. (3) sau autorităţii ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoştinţa publicului a deciziei.

Autoritatea publică emitentă are obligaţia de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

Procedura de soluţionare a plângerii prealabile prevăzută la art. 22 alin. (1) este gratuită şi trebuie să fie echitabilă, rapidă şi corectă.

**Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice şi private asupra mediului şi ale Legii nr. 554/2004, cu modificările şi completările ulterioare.**

**Prezenta decizie a fost emisă în 3 (trei) exemplare, fiecare exemplar având un număr de 10 (zece) pagini, semnate şi ştampilate: 1 ex. pentru solicitant, 2 ex. se arhivează la A.P.M. Sibiu.**